Notat til offentlig høring

# Om udkast til ændringer til vejafmærkningsbekendtgørelserne

Vejdirektoratet har redegjort for de forslag, der indgår i en ny udstedelse af de to vejafmærkningsbekendtgørelser. Ændringerne vedrører forslag til en lang række tilpasninger i bekendtgørelserne, som er bekendtgørelse om vejafmærkning, og bekendtgørelse om anvendelse af vejafmærkning.

***Generelt om ændringerne***

På baggrund af et generelt eftersyn af reglerne om skiltning til erhverv og turistattraktioner i det åbne land ny udstedes vejafmærkningsbekendtgørelserne. Hovedparten af de foreslåede ændringer vedrører bedre mulighed for skiltning til lokale erhverv og turistattraktioner som fx overnatningsmål, spisesteder, naturområder, badestrande og golfbaner.

Ændringerne får desuden indflydelse på den omtalte skiltning mere generelt, da ændringerne bl.a. indeholder forslag om, at den kommercielle serviceskiltning bliver brugerfinansieret. Det vil sige, at vejmyndigeden kan opkræve betaling for samtlige omkostninger ved ordningen hos virksomheden, der ønsker den kommercielle skiltning.

De omtalte ændringer vedrører servicevejvisning, servicetavler og turistoplysningstavler, hvor bestemmelserne primært fremgår af kapitel 3 i vejafmærkningsbekendtgørelsen og i kapitel 8, 10 og 12 i anvendelsesbekendtgørelsen. Ændringerne vedrører desuden kommerciel skiltning på motorveje, som primært fremgår af kapitel 13.

På færdselsområdet foreslås bl.a. indført en ny undertavle UC 57. Undertavlen er i vejafmærkningsbekendtgørelsen vist sammen med og under forbudstavle C 56 visende ophør af lokal hastighedsbegrænsning ”90” km i timen. I anvendelsesbekendtgørelsen er indsat forslag til en bestemmelse om, hvordan UC 57 skal bruges. UC 57må kun bruges uden for tættere bebygget område og kun, hvor den lokale hastighedsbegrænsning er højere end den generelle hastighedsgrænse for den pågældende vejstrækning. UC 57 må ikke bruges i andre tilfælde.

UC 57 med ”80”, opsat under C 56 visende fx ophør af ”90” km i timen, anvendes til at oplyse trafikanterne om den generelle hastighedsgrænse på 80 km i timen fastsat i færdselsloven. Forslag til bestemmelserne fremgår i kapitel 2 i vejafmærkningsbekendtgørelsen og i kapitel 5 anvendelsesbekendtgørelsen.

Der er derudover foretaget mindre præciseringer og tilføjelser i visse bestemmelser for enkelte færdselstavler og kørebaneafmærkning. Ændringer fremgår primært af bestemmelserne i kapitel 2 og 5 i vejafmærkningsbekendtgørelsen og i kapitel 5 og 7 i anvendelsesbekendtgørelsen.

Samtidig er foretaget sproglige tilpasninger og redaktionelle småjusteringer i begge vejafmærkningsbekendtgørelser.

***Konkrete præciseringer, ændringer eller tilføjelser i bekendtgørelse om vejafmærkning***

*Kapitel 2 Færdselstavler*

*Tilføjelse*

Ny bestemmelse indsættes: **UC 57** angiver kunoplysning omden gældende generelle hastighedsgrænse uden for tættere bebygget område. *UC 57* må kun anvendes under *C 56*, når højere lokal hastighedsbegrænsninguden for tættere bebygget område ophæves med *C 56.* § 17.

*Tilføjelse*

**C 56 Ophør af lokal hastighedsbegrænsning.** Ny bestemmelse indsættes:Tavlen kan være forsynet med undertavle *UC 57* for at oplyse om den gældende generelle hastighedsgrænse uden for tættere bebygget område. § 17.

*Præcisering*

**C 63 Parkering forbudt for cykel og lille knallert** placeres i stedet efter tavlerne om standsning og parkering. Der er alene tale om en mindre redaktionel flytning uden ændring. § 17.

*Tilføjelse*

**UC 60,7 Standsning og parkering på rabat tilladt** og **UC 60,8 Standsning og parkering med en del af køretøj på fortov tilladt** er tilføjet sammen med de øvrige undertavler og de fælles bestemmelser. § 17.

*Kapitel 3 Vejvisningstavler og turistoplysningstavler*

*Tilføjelse*

**K 30 Turistoplysningstavle**. Ny bestemmelse indsættes: På undertavle suppleres med teksten ”Distance” samt kilometerangivelse til beliggenheden for seværdigheden eller attraktionen, når seværdigheden eller attraktionen er beliggende mere end 15 kilometer fra motorvejen. § 38.

*Præcisering*

**Cykelstirutetavler**. Farverne hhv. for tavlerne om supercykelsti og EuroVelocykelrute er beskrevet. § 40.

*Præcisering*

**L 47 Ruteidentifikation for EuroVelocykelrute**. Der angives ikke rutenavn på tavlen. § 40.

*Ændring*

**Servicevejvisning og Servicetavler**. Betydningen ændres væsentligt, således at det største omfang vil være kommercielt. Servicetavler kan enten angive trafikalt begrundet terminalmål fx havne, lufthavne mv. eller kommercielle servicemål fx attraktioner, seværdigheder, serviceanlæg, overnatningsmål, offentlige og private virksomheder og lignende af interesse for trafikkanterne, jf. §§ 24-25, 29, 30, 41 og 42. Servicetavler på motorveje er dog begrænset til kommercielle faciliteter som overnatningsmål beliggende tæt på motorveje samt tankmulighed og restaurant kun i tilknytning til enten en rasteplads direkte på motorvejen eller et transportcenter beliggende tæt på motorvejen.

Den særlige servicevejvisning, sort skilt med hvid skrift, udgår helt, jf. § 30.

Det præciseres endvidere, hvilke servicetavler til terminalmål, der må bruges på andre tavler, jf. §§ 31 og 32.

**M 101 Dagligvareforretning** og **M 102 Værelse til leje.** Ny farve på servicetavler for kommercielle erhverv, jf. § 42.

*Kapitel 5 Afmærkning på kørebanen m.m.*

*Ændring*

**Q 44 Spærrelinje.** Hvor kørsel med modulvogntog gør det nødvendigt, kan linjen undtagelsesvis overskrides under udvisning af særlig agtpågivenhed, hvis vejgeometrien betinger det, jf. § 51.

*Præcisering*

**Q 45 Spærreflade.** Det er præciseret, at spærrefladen normalt er begrænset af en spærrelinje, jf. § 51.

*Præcisering*

**Q 46 Ubrudt kantlinje.** Der er foretaget en mindre præcisering med hensyn til, at særtransport og modulvogntog ved kørsel i sløjferampe eller ved svingning kan overskride kantlinje, jf. § 51.

*Præcisering*

**V 33 Parkeringssymbol**

Der foretages en mindre præcisering af, at parkering i afmærkede parkeringsbaner skal ske på den del af arealet, hvor der ikke er markering af bred kantlinje, jf. § 57.

***Konkrete præciseringer, ændringer eller tilføjelser i bekendtgørelse om anvendelse af vejafmærkning***

*Kapitel 5 Færdselstavler*

*Tilføjelse*

**C 56 Ophør af lokal hastighedsbegrænsning.** Ny bestemmelse indsættes: Hvor den lokale hastighedsbegrænsning er højere end den generelle hastighedsgrænse for den pågældende vejstrækning uden for tættere bebygget område, skal *UC 57* anvendes under *C 56. UC 57* anvendes kun i disse tilfælde, jf. § 96.

*Tilføjelse*

**E 17 Fodgængerfelt.** Fodgængerfelter skal være belyst enten af den normale vejbelysning eller af særskilt belysning, jf. § 115. Bestemmelsen er eksisterende, men fra gældende CIR nr. 152 af 12. oktober 1999, da dette cirkulære forventes ophævet.

*Præcisering*

**E 68,4 Hastighedszone.** Der er foretaget en præcisering af, hvordan hastighedszone må etableres, jf. § 140.

*Kapitel 6 Kant- og Baggrundsafmærkning*

*Tilføjelse*

**N 41 Kantpæle.** Der er tilføjet en henvisning til en europæisk standard, jf. § 153.

*Kapitel 7 Afmærkning på kørebanen*

*Tilføjelse*

**V 44 Taxisymbol.** Der er suppleret med, at teksten ”TAXI” ikke må bruges i særlige vognbaner, hvor letbanekøretøj kører, jf. § 199.

*Præcisering*

**V 50 Færdselstavlesymbol på kørebanen.** For tekst der ikke må bruges på kørebanen, er der foretaget en præcisering i § 200.

*Tilføjelse*

**V 50 Færdselstavlesymbol på kørebanen.** Ny bestemmelse. Der er suppleret med advarselstavle om lavtgående helikopter, som kan bruges som symbol på kørebanen. § 200.

*Kapitel 8, afsnit III Vejvisningstavler*

*Ændring/tilføjelse*

**Definitioner om vejvisning.** Ny bestemmelse indsættes. Geografisk vejvisning og servicevejvisning til terminalmål, begge trafikalt begrundet, samt kommerciel servicevejvisning er defineret i § 264.

*Tilføjelse*

**Prioritering af vejvisningsmål mv.** Ny bestemmelse indsættes: Vejvisningsmål skal prioriteres først med trafikalt begrundet mål og dernæst kommercielle mål.  Målene skal prioriteres i følgende rækkefølge; geografisk vejvisning, servicevejvisning til terminalmål og dernæst kommerciel servicevejvisning. § 266.

*Kapitel 9 Geografisk vejvisning på almindelige veje*

*Ændring*

**Tavler om geografisk vejvisning.** Der må kun brugesgeografiske mål og terminalmål på orienteringstavler, jf. § 268.

*Ændring*

**F 30 Særlig servicevejvisning.** Bestemmelsen om tavlen ophæves. Overskrift under § 275.

*Præcisering*

**F 11 Pilvejviser.** Tavlen må kun anvendes til geografiske mål. Der kan dog indsættes én servicetavle for terminalmål. Servicetavlen vises med én af de servicetavler, der fremgår af bestemmelsen. § 280.

*Ændring*

**F 13 Hvid/blå pilvejviser.** Tavlen må kun anvendes til servicevejvisning til terminalmål og til kommercielle servicemål, herunder attraktioner, seværdigheder, serviceanlæg, offentlige og private overnatningsmål, virksomheder og lignende, jf. §§ 282-283.

*Ændring*

**F 16 Frakørselsvejviser.** Tavlen må kun anvendes med servicetavle for terminalmål M 9 Containerhavn, M 11 Færge, M 12 Lufthavn, M 13 Jernbanestation, M 13,1 S-tog, M 13,2 Metro, M 14 Busterminal og M 15 Transportcenter, jf. § 287.

*Ændring*

**F 18 Tabelvejviser.** Tavlen kan anvendes med servicetavle for terminalmål samt med servicetavle for kommercielle mål med eller uden tekst, jf. § 288.

*Ændring*

**G 14 Orienteringstavle.** Der kan anvendes servicetavle for terminalmål samt servicetavle for røde kors, som er skiltning til døgnåben skadestue, jf. §§ 293 og 299.

*Ændring*

**G 11 Portalorienteringstavler.** Der kan anvendes servicetavle for terminalmål samt servicetavle for røde kors, som er skiltning til døgnåben skadestue, jf. § 295.

*Ændring*

**G 18 Tabelorienteringstavle.** Der kan anvendes servicetavle for terminalmål samt servicetavle for røde kors, som er skiltning til døgnåben skadestue, jf. § 301.

*Kapitel 10 Geografisk vejvisning på motorveje*

*Tilføjelse*

**K 30 Turistoplysningstavle.** Ny bestemmelse indsættes: Det regionale udvalg kan dog indstille en seværdighed eller attraktion af en vis tyngde, fx Unesco verdensarvsmonument eller nationalpark, der er beliggende længere væk, dog jf. § 334. § 333.

*Tilføjelse*

**K 30 Turistoplysningstavle.** Ny bestemmelse indsættes: En tilladelse er tidsbegrænset til 20 år. Det gælder for nye tilladelser ved bekendtgørelsens ikrafttræden. § 333.

*Tilføjelse*

**K 30 Turistoplysningstavle.** Ny bestemmelse indsættes: *K 30 Turistoplysningstavle* suppleres med en undertavle nederst med teksten ”Distance” samt kilometerangivelse til beliggenheden for seværdigheden eller attraktionen, når seværdigheden eller attraktionen er beliggende mere end 15 kilometer fra motorvejen. Teksten centreres på undertavlen.§ 333.

*Kapitel 12 Servicevejvisning på almindelige veje*

Kapitlet indeholder forslag til en lang række væsentlige ændringer, præciseringer og tilføjelser herunder nye bestemmelser, jf. §§ 342-400. Ud over de to nedenstående bestemmelser, er de væsentlige ændringer beskrevet derunder og primært med hensyn til de kommercielle servicemål. Der er generelle bestemmelser, der gælder for kommercielle servicemål både inden for og uden for tættere bebygget område.

**Servicevejvisning.** Det er trafikalt begrundet servicevejvisning til terminalmål, kommerciel servicevejvisning og informationstavler, jf. §§ 264 og 342.

**Trafiksikkerhed ved flere end 4 vejvisningsmål.** Trafiksikkerheden skal vurderes konkret i det aktuelle vejkryds, når der ønskes opsat yderligere servicetavler i vejkryds med flere geografiske navne, terminalmål navne og kommercielle virksomhedsnavne end 4 på pilvejvisere og tabelvejvisere. Vejmyndigheden skal lave prioritering og udvælgelse af servicemål i det enkelte vejkryds.Det gælder uanset antallet af vejvisningsmål, jf. §§ 266, 347 og 351.

Der kan kun anvendes F 13 pilvejvisere og F 18 Tabelvejviser til kommerciel servicevejvisning, jf. § 346.

Servicevejvisning til turistmål og erhverv er begrundet i kommercielle hensyn, fordi erhverv, turisme og andre servicemål får bedre mulighed for at reklamere, dog vil der i de vejkryds med flere end 4 mål ikke være mulighed for at få vist virksomhedsnavne. § 349.

Bestemmelsen om de 4 vejvisningsmål er inklusive den geografiske vejvisning. Der kan skiltes med servicetavle med virksomhedsnavn. Der må ikke anvendes firmalogo. Kommerciel servicevejvisning skal udføres med servicetavler frem for tekst, når der er flere geografiske navne, terminalmål navne og kommercielle virksomhedsnavne end 4 på pilvejvisere eller tabelvejvisere, jf. §§ 266, 347 og 351.

Farven for skilte til den særlige servicevejvisning ændres til hvid-blå med sort symbol, så der er ens farve på den slags kommerciel skiltning.

Med bestemmelserne kan der skiltes fra mere trafikerede veje, end der er mulighed for i dag, når kommercielle servicemål er beliggende uden for tættere bebygget område afmærket med færdselstavle *E 55 Tættere bebygget område*. Hvor en rutenummereret vej ender blindt, kan der skiltes fra en mere trafikeret vej. Der kan skiltes fra to veje, hvis servicemålet ligger med lige lang afstand inden for to kilometer, jf. § 353.

Bestemmelserne om hvorfra der kan vejvises med servicevejvisning for kommercielle mål beliggende inden for tættere bebygget område er uændret, jf. § 355.

Virksomhedstypen vises med servicesymbol på skiltet f.eks. en kniv og gaffel for restaurant. Der kan udvikles flere nye symboler for virksomhedstyper. Den første virksomhed betaler for udvikling og design af nyt symbol til den konkrete virksomhedstype, jf. § 366.

I den enkelte vejmyndigheds vurdering skal indgå prioritering og udvælgelse af servicemål i det enkelte vejkryds. Det gælder uanset antallet af vejvisningsmål. Der gives på den måde en mulighed for at træffe konkrete valg af servicemål, under hensyntagen til, at der som udgangspunkt kan ske servicevejvisning, medmindre der er tale om virksomhed, der understøtter retsstridige formål, er åbenlyst anstødelig, eller hvor andre helt særlige omstændigheder taler imod, jf. §§ 266 og 346.

Der skal foretages tilpasning af eksisterende servicevejvisning. Det skal ske, når de eksisterende skilte er nedslidte, eller der laves vejregulering, hvor de skal flyttes, eller der af andre grunde skal foretages en myndighedsbehandling. Egenbetaling gælder også for de virksomheder, der allerede har en skiltning stående ved vejen. Det vil sige, at bestemmelsen gælder for alle kommercielle skiltninger, når bekendtgørelsen er trådt i kraft. Det betyder bl.a., at når eksisterende skilte beskadiges ved påkørsel, så finansieres nye skilte ved egenbetaling, jf. §§ 358 og 359.

Betaling for servicevejvisning på almindelige veje og motorveje. Vejmyndigheden kan opkræve betaling for administration herunder omkostninger ved ansøgning, rykkergebyr og betaling for godkendelse af nye symboler. Det samme gør sig gældende for omkostninger til etablering, nedtagning, drift og vedligeholdelse, jf. §§ 358, 359-366.

*Kapitel 13 Servicevejvisning til trafikalt begrundet terminalmål på motorveje samt kommercielle servicemål på motorveje*

**M 15 Transportcenter.** Servicetavlen kan anvendes, når der er en trafikal begrundelse for vejvisningen. Bestemmelsen er uændret.

*Bestemmelserne indeholder mulighed for opsætning af servicetavler til følgende kommercielle servicemål:*

**M 21 Førstehjælp.** Der kan vejvises til døgnåbne skadestuer. Servicetavle om førstehjælp kan anvendes på I Vejvisning og Stedsangivelse på motorveje, J Vognbane- og orienteringstavler på motorveje eller på selvstændige servicetavler, jf. § 407. Bestemmelsen er uændret.

*Tilføjelse*

Ny bestemmelse. **M 24 Tankanlæg og M 43 Restaurant i forbindelse med transportcenter.** Der kan kun vejvises med servicetavlerne sammen med *M 15 Transportcenter*, jf. § 408.

**M 24 Tankanlæg, M 43 Restaurant og M 61 Information i forbindelse med rasteplads på motorvejen.** Der kan kun vejvises med servicetavler, hvor servicemålene ligger inde på motorvejens rastepladser, jf. § 409. Bestemmelsen er uændret.

**M 31 Campingplads, M 41 Vandrehjem og M 42 Hotel.** Der kan kun vejvises med servicetavler til særligt egnede overnatningsmål, jf. §§ 410 - 414. Bestemmelsen er uændret.